stanford-oval/wikipedia huggingface dataset:
TT-komitea

Suomalais-neuvostoliittolainen tieteellis-tekninen yhteistyökomitea eli TT-komitea oli vuosina 1955–1991 toiminut Suomen ja Neuvostoliiton välinen yhteistyöelin.
TT-komitea toteutti Suomen ja Neuvostoliiton välillä 16. elokuuta 1955 solmittua tieteellis-teknistä yhteistyösopimusta, joka oli seitsemän vuotta aikaisemmin solmitun YYA-sopimuksen ensimmäinen sopimussovellus. Siinä määriteltiin Suomen ja Neuvostoliiton välinen tieteellis-tekninen yhteistoiminta ja sen muodot.
Yhteistyöalueita olivat humanistiset tieteet, luonnontieteet ja teknilliset tieteet. Humanististen tieteiden yhteistyö kohdistui arkeologiaan, kielitieteisiin, kansatieteisiin, historiaan ja psykologiaan. Näin saatiin ensimmäisen kerran sitten vuoden 1917 vallankumouksen kosketus suomensukuisiin kansoihin. Luonnontieteiden kohdalla yhteistyötä syntyi matematiikassa, fysiikassa, kemiassa, geologiassa, ilmatieteessä ja biotieteissä. Tässä yhteydessä Suomi otettiin mukaan avaruustoimintaan tilaamalla vaativia laitetoimituksia. Teknillisissä tieteissä yhteistyö tapahtui kaupallisten toimitusten yhteydessä. Esimerkkejä tällaisesta toiminnasta ovat muun muassa erikoislaivat.
TT-komitean perustaminen

Neuvostoliiton varapääministeri Anastas Mikojan vieraili marraskuussa 1954 Suomessa. Hän otti esille neuvotteluissa suomalaisen poliittisen johdon kanssa uutena alana tieteellis-teknisen yhteistoiminnan Neuvostoliiton ja Suomen välillä.
Tältä pohjalta vuoden 1955 aikana elokuussa 1955 saatiin solmittua asiaa koskeva valtiosopimus. Suomen puolen puheenjohtajaksi nimitettiin ministeri P. J. Hynninen ja jäseniksi metsäteollisuuden edustajana Torolf Lassenius, teknillisen tutkimuksen edustajana VTT:n johtaja Edward Wegelius, maatalouden professori Nils Westermarck ja humanististen tieteiden edustajana akateemikko Kustaa Vilkuna.
Kilpailua talouskomission kanssa

1970-luvulla Suomalais-neuvostoliittolainen taloudellinen yhteistyökomissiolla ja TT-komitealla nähtiin päällekkäisyyttä, johon liittyi myös sen hetken suomalainen poliittinen kilpailu neuvostosuhteiden hoitajana keskustapuolueen ja sosiaalidemokraattien välillä. Erityisesti keskustalaisen talouskomission suomalaispuheenjohtajan Karjalaisen vahva asema neuvostosuhteiden hoitajana presidentti Kekkosen ohella loi tilanteeseen lisäjännitettä.
Periaatteena oli kaupalliselle asteelle edenneiden hankkeiden hoitaminen talouskomissiossa. Kaikissa tilanteissa ei näin aivan käynyt, kuten Norilskin kuparisulatto- ja kaivoskohteessa. TT-komitea hoiti asiaa pitemmälle, ja toimitusprojekti sovittiin Neuvostoliiton kanssa niin, että talouskomissio jäi asian ulkopuolelle. Sosiaalidemokraattitaustainen TT-komitean suomalaispuheenjohtaja Pekka Kuusi jättäytyikin loppuvuodesta 1979 komitean ulkopuolelle ministeri Reino Rossin hoitaessa puheenjohtajuuden loppuvuoden 1979. Tilanne selkiytyi vuoden 1980 aikana uuden TT-komitean suomalaisen osapuolen vaihduttua pääjohtaja Pekka Jauhoon ja ministeri Tankmar Hornin toimiessa molemmissa organisaatioissa eli talouskomissiossa ja TT-komiteassa suomalaisten puolella varapuheenjohtajana.
Ydinenergian tutkimusyhteistyö ja ensimmäiset avaruushankkeet TT-ohjelman kautta

Neuvostoliitto toimitti Suomeen Loviisaan kaksi ydinvoimalaitosta 1970-luvun lopulla. Tässä vaiheessa ydinenergia nähtiin varteenotettavana ratkaisuna energiatarpeisiin. Tähän liittyen marraskuussa 1977  Suomi ja Neuvostoliitto sopivat tieteellis-teknisestä yhteistyöstä atomienergian rauhanomaisen käytön alalla. Sopimus täydensi vuonna 1955 perustetun TT-komitean työtä. Yhteistyön painopisteitä olivat tutkimustulosten ja tutkijain vaihto, yhteiset neuvottelut ja symposiumit. Kokouksia oli sopimuksen mukaan tarkoitus järjestää vuosittain.
TT-ohjelman kautta suomalaiset osallistuivat ensimmäisiin avaruushankkeisiin. Ensimmäinen hanke, johon suomalaiset osallistuivat, oli Neuvostoliiton Phobos-1, joka laukaistiin heinäkuussa 1988. Tieteellisen tutkimusohjelman kohteena oli Mars-planeetan ja sen kuiden tutkimus. Suomalainen osapuoli osallistui hankkeeseen tutkimusraketin hyötykuormana olleiden mittalaitteiden kehittämiseen. Suomalaisten pääosapuolina olivat Ilmatieteen laitos, jonka mittalaitteisiin VTT teki teknisen toteutuksen.
Suomalaisosapuolen puheenjohtajat

ministeri P. J. Hynninen (1955–1960)
akateemikko Kustaa Vilkuna (1960–1974)
ministeri Pekka Kuusi (1974–1979)
ministeri Reino Rossi (1979), v.t.
pääjohtaja Pekka Jauho (1980–1991)
Teknillisen korkeakoulun rehtori Paul A. Wuori (vas.), VTT:n pääjohtaja Pekka Jauho ja professori Vladilen Letohov alle­kirjoittamassa TKK:n, VTT:n ja Neuvosto­liiton Tiede­akatemian Spektroskopia­instituutin hanke­sopimusta vuonna 1983.
Kansainvälinen avaruusprojekti "Phobos", neuvostoliittolainen postimerkki vuodelta 1988
Terry McDermott

Terry McDermott voi tarkoittaa seuraavia henkilöitä:
Terry McDermott (journalisti), journalisti ja teoksen Perfect Soldiers kirjoittaja
Terry McDermott (näyttelijä), australialainen näyttelijä
Terry McDermott (jalkapalloilija), englantilainen jalkapalloilija
Terry McDermott (pikaluistelija), yhdysvaltalainen pikaluistelun olympiavoittaja
Terry McDermott (baseball), yhdysvaltalainen baseballpelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Terry McDermott”, voi hakea sivunnimihaulla, laajalla sivunnimihaulla tai tekstihaulla.
Teatro d’ira: Vol. I

| Teatro d’ira: Vol>  I Måneskin |
| --- | --- | --- |

Studioalbumin tiedot
 Julkaistu: 19. maaliskuuta 2021
 Tuottaja(t):  Fabrizio Ferraguzzo  Måneskin 
 Kesto: 29.09
 Levy-yhtiö:  RCA  Sony 
Listasijoitukset
   Britannian albumilista: 49.   Italian albumilista: 1.   Suomen virallinen albumilista: 1. 
Måneskinin muut studioalbumit
| Il ballo della vita 2018 | Teatro d’ira: Vol. I 2021 | Rush! 2023 |
Singlet albumilta Teatro d’ira: Vol. I
 ”Vent’anni”  ”Zitti e buoni”  ”I Wanna Be Your Slave”
Teatro d’ira: Vol. I on italialaisen rockyhtye Måneskinin toinen studioalbumi, joka julkaistiin 19. maaliskuuta 2021. Albumille kuuluvat muun muassa kappaleet ”Zitti e buoni”, jolla yhtye voitti Eurovision laulukilpailun vuonna 2021, sekä niin ikään maailmanlaajuista suosiota saavuttanut ”I Wanna Be Your Slave”. Heinäkuuhun mennessä albumia oli kuunneltu suoratoistopalveluissa yli 400 miljoonaa kertaa ja sen myynti oli ylittänyt platinalevyrajan Italiassa.
Måneskin tuotti albumin Fabrizio Ferraguzzon kanssa ja yhtye kirjoitti itse kaikki sen kappaleet.
Kappaleet

Kaikki kappaleet säv. ja san. Damiano David, Ethan Torchio, Thomas Raggi ja Victoria De Angelis.
Zitti e buoni – 3.15
Coraline – 5.00
Lividi sui gomiti – 2.46
I Wanna Be Your Slave – 2.53
In nome del padre – 3.40
For Your Love – 3.51
La paura del buio – 3.30
Vent’anni – 4.14
Listasijoitukset

| Lista | Sijoitus | Lähde |
| --- | --- | --- |
|  Britannian albumilista | 49. |  |
|  Italian albumilista | 1. |  |
|  Suomen virallinen albumilista | 1. |  |
The Thirteenth Guest

| The Thirteenth Guest |
| --- | --- |

Ohjaaja:  Albert Ray
Käsikirjoittaja:   Frances Hyland  Arthur Hoerl 
Perustuu:  Armitage Trailin romaaniin
Tuottaja:  M. H. Hoffman
Pääosat:   Ginger Rogers  Lyle Talbot  J. Farrell MacDonald  Paul Hurst 
Valmistustiedot
Valmistusmaa:  Yhdysvallat
Tuotantoyhtiö:  Monogram Pictures Corporation
Levittäjä:  Allied Artists
Ensi-ilta:   1932-8-99. elokuuta 1932 (Yhdysvallat)  
Kesto:  69 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
The Thirteenth Guest (myös The 13th Guest; Isossa-Britanniassa nimellä Lady Beware) on vuonna 1932 ensi-iltansa saanut yhdysvaltalainen komediasävytteinen jännityselokuva, jonka ohjasi Albert Ray ja tuotti M. H. Hoffman. Elokuvan pääosissa ovat Ginger Rogers, Lyle Talbot, J. Farrell MacDonald ja Paul Hurst. Monogram Pictures Corporation toimi elokuvan tuotantoyhtiönä ja levittäjänä.
The Thirteenth Guest perustuu Armitage Trailin romaaniin The 13th Guest (1929), jonka pohjalta Frances Hyland ja Arthur Hoerl laativat käsikirjoituksen. The 13th Guest -romaani uudelleenfilmatisoitiin vuonna 1943 nimellä Mystery of the 13th Guest. The Thirteenth Guest kuvattiin Kalifornian Los Angelesissa ja Culver Cityssä sijaitsevilla RKO:n studioilla. The Thirteenth Guest sai ensi-iltansa Yhdysvalloissa 9. elokuuta vuonna 1932. Elokuvan tekijänoikeuksia ei uusittu koskaan, joten elokuva vapautui public domainiin. Elokuvasta on saatavilla useita VHS- ja DVD-julkaisuja.
Juoni

13 vuotta ennen elokuvan tarinan alkua oli päivälliskutsut, joihin 13. vieras ei saapunut. Talon herra oli kuollut ja jättänyt suurimman osan omaisuudestaan tälle 13. vieraalle, mutta kukaan ei tiedä kuka hän on. Nyt joku murhaa päivälliskutsuvieraita ja asettaa heidän ruumiinsa pöydän ääreen samalle paikalle, jossa he olivat istuneet 13 vuotta aikaisemmin.
Näyttelijät

| 0 | 1 | 2 |
| --- | --- | --- |
|  Ginger Rogers  | … |  Lela / Marie Morgan   |
|  Lyle Talbot  | … |  Phil Winston   |
|  J. Farrell MacDonald  | … |  Ryan   |
|  Paul Hurst  | … |  etsivä Grump   |
|  Erville Alderson  | … |  John Adams   |
|  Ethel Wales  | … |  Jane Thornton   |
|  James Eagles  | … |  Harold ”Bud” Morgan   |
|  Crauford Kent  | … |  tohtori Sherwood   |
|  Eddie Phillips  | … |  Thor Jensen   |
|  Frances Rich  | … |  Marjorie Thornton   |
|  Phillips Smalley  | … |  Dick Thornton   |
Aiheesta muualla

The Thirteenth Guest Internet Movie Databasessa (englanniksi)
The Thirteenth Guest AllMoviessa. (englanniksi)
The Thirteenth Guest TCM Movie Databasen sivuilla (englanniksi)
The Thirteenth Guest katsottavissa Internet Archivessa (public domain) (englanniksi)
Ginger Rogers Lela / Marie Morganina
Vakoiluohjelma

Vakoiluohjelma eli spyware on termi jolla kuvataan haittaohjelmaa, joka kerää tietoja ohjelmaa suorittavasta tietokoneesta ja tietokoneen käyttäjästä ilman käyttäjän suostumusta ja välittää ne toiselle taholle. Tiedot voivat olla esimerkiksi käyttäjän selailemia internet-osoitteita, sähköpostiosoitteita tai luottokorttitietoja. Tyypillisesti vakoiluohjelma asentuu tietokoneeseen jonkin ilmaisohjelman ohessa käyttäjän tietämättä. Tällainen ilmaisohjelma on tavallisesti myös mainosohjelma. Spywarea saattaa tarttua koneeseen myös joiltakin www-sivuilta, joista yleisimpiä ovat porno- ja tiedostojenjakosivut.
Historia ja kehitys

Ensimmäinen termin vakoiluohjelma kirjattu käyttö tapahtui 16. lokakuuta 1995 Usenetissä olleessa viestissä, jossa tehtiin pilaa Microsoftin liikemallista. Vakoiluohjelmalla alettiin myöhemmin viitata vakoiluvälineisiin, kuten pieniin kameroihin. Vuoden 2000 alussa Zone Labsin perustaja Gregor Freud kuitenkin käytti termiä ZoneAlarm Personal Firewallia koskevassa lehdistöjulkaisussaan. Siitä lähtien vakoiluohjelmalla on tarkoitettu juuri nykymerkityksen mukaista haittaohjelmaa.
Vuoden 2000 alussa Steve Gibson huomasi mainostukseen tarkoitetun ohjelman asennettuna järjestelmäänsä ja epäili, että ohjelma varasti hänen henkilökohtaisia tietojaan. Tutkittuaan ohjelmaa hän päätteli niiden olevan Aureate- (myöhemmin Radiate) ja Conducent-nimisten yritysten mainosohjelmia. Myöhemmin hän peruutti syytöksensä, jonka mukaan ohjelmat olisivat keränneet tietoa ilman käyttäjän tietoisuutta, mutta tuomitsi mainostoimistot ohjelmien salakähmäisestä asennuksesta ja niiden poistamisen tarkoituksellisesta vaikeudesta. Tekemänsä analyysin perusteella Gibson julkaisi ensimmäisen Anti-Spyware-ohjelman, OptOutin.
Vuodesta 1999 vuoteen 2004 levisi Internetissä lapsille kohdistettu vakoiluohjelma BonziBUDDY. Ohjelman ikoni oli violetti animoitu gorilla, joka ohjelman virallisten sivujen mukaan tutkisi Internetiä yhdessä käyttäjänsä kanssa. Consumer Reportsin Web Watch määritteli BonziBUDDYN vakoiluohjelmaksi, koska se keräsi tietoja käyttäjästä. Ohjelma muun muassa jatkuvasti asetti käyttäjän selaimen kotisivuksi bonzi.comin käyttäjän tätä haluamatta, tarkkaili ja seurasi useita käyttäjän tietoja sekä näytti toistuvasti mainoksia sen mukaan millä sivuilla käyttäjä oli vieraillut.
Lokakuussa 2004 AOL:n ja National Cyber-Security Alliancen tekemän tutkimuksen mukaan 80 %:ssa tarkkailluista tietokoneista oli jonkinlainen vakoiluohjelma ja keskimäärin 93 vakoiluohjelmakomponenttia koneessa. 89 % tarkkailluista käyttäjistä ilmoitti, ettei ollut tietoinen ohjelman olemassaolosta ja 95 % etteivät he olleet antaneet lupaa ohjelman asentamiseen.
Vuodesta 2006 alkaen vakoiluohjelmat ovat olleet yksi suurimmista turvallisuusriskeistä Microsoft Windows -käyttöjärjestelmässä toimiville tietokonejärjestelmille. Asiakkaiden lähettämien kartoituslokien perusteella Spy Sweeperin valmistaja Webroot Software, ilmoitti yhdeksän kymmenestä internetiin yhdistetystä koneesta olevan vakoiluohjelman saastuttama ja että tarkkailluista 86 % kärsii taloudellisia tappioita vakoiluohjelman vuoksi. Tietokoneet, joilla Internet Explorer toimii ensisijaisena selaimena ovat kaikkein alttiimpia tällaisille hyökkäyksille. Tämä johtuu siitä, että IE:n tiivis yhteenliitäntä Windows-järjestelmän kanssa tarjoaa vakoiluohjelmille pääsyn koneen haavoittuvimpiin osiin.
Poistaminen ja ehkäisy

Vakoiluohjelmien yleistyessä myös niitä kohtaan kehitettyjen vastatoimien määrä on kasvanut. Näihin lukeutuu sekä vakoiluohjelmien poistamiseen että niiden ehkäisyyn tarkoitettuja ohjelmia, kuten myös useita toimintatapoja ja käytäntöjä, jotka pienentävät riskiä saada tartunta. Kaikesta tästä huolimatta vakoiluohjelmat ovat edelleen ongelma. Kun useampi vakoiluohjelma on saastuttanut järjestelmän saattaa ainoaksi keinoksi jäädä varmuuskopioiden ottaminen ja koko järjestelmän uudelleen asentaminen.
Poistaminen ja ehkäisy > Anti-spyware-ohjelmat > Anti-spyware -ohjelmia

Alan pioneerin, yllä mainitun OptOutin, jälkeen, ovat monet ohjelmoijat ja jotkut kaupalliset yritykset julkaisseet useita vakoiluohjelmien poistoon ja niiltä suojautumiseen tarkoitettuja ohjelmia. Ohjelmat kuten Lavasoftin Ad-Aware ja Patrick Kollan Spybot - Search & Destroy keräsivät nopeasti suosiota vakoiluohjelmien tehokkaina poistajina. Myöhemmin Microsoft hankki GIANT AntiSpyware ohjelman, ja uudelleen nimettyään sen Windows AntiSpyware betaksi, julkaisi sen ilmaisohjelmana Windows XP:n ja Windows 2003:n käyttäjille. Aikaisin keväällä 2006 Microsoft nimesi beta-ohjelmansa Windows Defenderiksi ja julkaisi ilmaisohjelman saman vuoden lokakuussa. Ohjelmaa tullaan toimittamaan Windows Vistan ja Windows 7:n kanssa ilmaiseksi. Muita tunnettuja anti-vakoiluohjelmia ovat Webrootin Spy Sweeper, Trend Micron Anti-Spyware, PC Toolsin Spyware Doctor sekä Sunbeltin CounterSpy.
Huomattavat virustorjuntayhtiöt kuten F-Secure, Symantec, McAfee ja Sophos tulivat myöhemmin mukaan liittämällä vakoiluohjelmien torjunnan osaksi jo olemassa olevia virustorjuntaohjelmiaan. Aluksi nämä yritykset ilmoittivat haluttomuutensa ottaa vakoiluohjelmien torjuntaa osaksi tuotteitaan, viitaten vakoiluohjelmien tekijöiden nostamiin syytteisiin niitä www-sivuja ja ohjelmia vastaan, jotka olivat kuvanneet heidän tuotteitaan vakoiluohjelmiksi. Tästä huolimatta näiden suurimpien yritysten uudemmat julkaisut sisältävät keinot anti-vakoiluohjelma toiminnon vaikkakin ne kohtelevat vakoiluohjelmia eri tavalla kuin viruksia. Esimerkiksi Symantec Anti-Virus luokittelee vakoiluohjelmat "muiksi uhiksi" ja tarjoaa suojausta niitä vastaan.
Aiheesta muualla

Wikimedia Commonsissa on kuvia tai muita tiedostoja aiheesta .
Aiheesta muualla > Artikkelissa mainittua

OptOutin kotisivu (englanniksi)
Aiheesta muualla > Vakoiluohjelmista

PC Pitshopin TOP 25 vakoiluohjelmaa (englanniksi)
PC Pitshopin lista tunnetuista vakoiluohjelmista. (englanniksi)
Spyware Warriorin lista epäilyttävistä anti-spyware-ohjelmista (englanniksi)
Aiheesta muualla > Muuta

Michaelhorowitz.com: Haitta-, vakoilu- ja mainosohjelma-aiheisia linkkejä (englanniksi)
Ben Edelmanin vakoiluohjelmasivusto (englanniksi)
TS (artisti)

| Tomi Tapio Sipikari |
| --- | --- |
 TS esiintymässä Provinssirockissa vuonna 2013.
Henkilötiedot
Syntynyt: 1982
Ammatti:  rap-artisti
Muusikko
Taiteilijanimi:  TS
Tyylilajit:  rap
Yhtyeet:  Herrasmiesliiga 5th Element
  [ Muokkaa Wikidatassa ] [ ohje ]  
TS (oikealta nimeltään Tomi Tapio Sipikari, s. 24. kesäkuuta 1982) on Lahdesta kotoisin oleva rap-artisti.
TS on tuntenut Brädin jo monia vuosia aikaisemmin, ennen kuin he liittyivät lahtelaiseen rap-ryhmä 5th Elementiin. Monien muidenkin rap-artistien tavoin TS on räpännyt aiemmin myös englanniksi, mutta nykyään vain suomeksi.
Nykyisin hän on osa Herrasmiesliiga-yhtyettä, johon kuuluvat hänen lisäkseen Cheek ja Brädi. TS nähtiin myös usein Cheekin keikoilla tuplaajana.
Diskografia > Mixtapet

Pitää pystyy elää (Cheekin kanssa, 2003)
Diskografia > 5th Element

I (2002)
Kakkonen (2004)
2,8‰ (2005)
Diskografia > Herrasmiesliiga

Herrasmiesliiga (2006)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Cheek | "Act Right" | 50/50 | Yavis | 2002 |
| Cheek | "Mitä hä!?" | Avaimet mun kulmille |  | 2004 |

| Cheek | "Pelihelvetti" | Avaimet mun kulmille | Herrasmiesliiga | 2004 |
| Cheek | "Omenavarkaat" | Käännän sivuu | Herrasmiesliiga | 2005 |
| Cheek | "Tuuaa kuumaa 2005" | Käännän sivuu | Herrasmiesliiga | 2005 |
| Cheek | "Kasvukipuja" | Kasvukipuja | Herrasmiesliiga | 2007 |
| Cheek | "Kurkipotku" | Kuka sä oot | Herrasmiesliiga | 2008 |
| Cheek | "Tytöt" | Jare Henrik Tiihonen | Herrasmiesliiga | 2009 |
| Cheek | "Herrasmiesliiga" | Jare Henrik Tiihonen | Herrasmiesliiga & Mika Tauriainen | 2009 |
| Brädi | "Taistelutoverit" | Repullinen hiittiä |  | 2010 |
| Cheek | "Resepti" | Jare Henrik Tiihonen 2 | Herrasmiesliiga | 2010 |
| Cheek | "Se parhaiten nauraa" | Jare Henrik Tiihonen 2 | Herrasmiesliiga | 2010 |
| Brädi | "Joku päivä" | III | Herrasmiesliiga | 2014 |
| Cheek | "Leveellä" | Alpha Omega | Brädi, Uniikki, Tasis & Andu | 2015 |
Aiheesta muualla

Kuvia tai muita tiedostoja aiheesta TS (artisti) Wikimedia Commonsissa
Taikinamarja

| Taikinamarja |
| --- | --- |

Tieteellinen luokittelu
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Koppisiemeniset Angiospermae
Kladi::  Aitokaksisirkkaiset
Lahko::  Saxifragales
Heimo::  Herukkakasvit Grossulariaceae
Suku::  Herukat Ribes
Laji::  alpinum
Kaksiosainen nimi
 Ribes alpinum  L. 
Katso myös
   Taikinamarja Wikispeciesissä   Taikinamarja Commonsissa 
Infobox OKNimi-testi OK: 
Taikinamarja (Ribes alpinum) on punaisia marjoja tuottava 50–150 senttimetrin korkuinen kaksikotinen pensas. Se muistuttaa punaherukkaa, mutta sen marjat ovat melko mauttomat. Taikinamarjan aromi on melko karvas, ja marja on pehmeä. Taikinamarjaa kasvaa villinä Etelä- ja Keski-Suomen lehtimetsissä, mutta sitä on käytetty myös koristekasvina. Pensaaseen tulee keväällä lehdet hyvin aikaisin, Suomen etelärannikolla jo huhtikuun lopulla, joten se sopii esimerkiksi kevätsipulikukkaryhmien taustalle. Taikinamarja sopii myös aita- ja aidannepensaaksi, koska se on nopeakasvuinen, hyvin leikkausta kestävä ja viihtyy sekä auringossa että varjossa.
Kuvaus

Taikinamarja kasvaa noin 1,5 metriä korkeaksi. Sen lehdet ovat kolmiliuskaisia. Kukat ovat vihertäviä ja sijaitsevat pystyissä tertuissa. Marjat ovat punaisia ja syötäviä, mutta maultaan jauhoisia.
Kuvaus > Marjat

Vain noin joka kolmanteen taikinamarjapensaaseen tulee marjoja. Hedepensaissa on kussakin kukinnossa 20–30 pientä, kellanvihreää kukkaa. Emipensaissa kukkia on keskimäärin kolme. Kukat avautuvat toukokuun lopulla ja kesäkuun alussa. Linnut syövät taikinamarjan marjoja halukkaasti ja levittävät marjojen sisältämiä kivikovia siemeniä ulosteillaan alkukasvua edistäen.
Levinneisyys

Suomessa taikinamarja on luontaisena eteläinen kasvi. Levinneisyyden koillisraja on Keski-Pohjanmaalla ja Etelä-Savossa. Viljeltynä taikinamarja menestyy myös pohjoisempana.
Taikinamarjoja tavataan kaikkialla Euroopassa, Kaukasuksella, Länsi-Turkissa ja Marokossa.
Taikinamarjoja kasvaa kivikkoisissa ja kallionseinämien alaisissa lehdoissa, jokien läheisyydessä, metsien reunoilla, ahoilla, sekametsissä, harjurinteillä ja valoisilla paikoilla.
Aiheesta muualla

Pinkka – Lajintuntemuksen oppimisympäristö: Taikinamarja (Ribes alpinum)
Luontoportti: Taikinamarja (Ribes alpinum)
ITIS: Ribes alpinum (englanniksi)
United States Department of Agriculture (USDA): Ribes alpinum (englanniksi)
Taikinamarjapensaan marjoja.
Terry Cox

Cox esiintymässä Pentanglen kanssa vuonna 1969.
Terence William Harvey ”Terry” Cox (s. 13. maaliskuuta 1937 High Wycombe, Englanti) on brittiläinen rumpali. Hän on soittanut muun muassa The Pentangle -yhtyeessä, jonka jäsen hän on ollut vuosina 1967–73, 1982–84 ja vuodesta 2008 eteenpäin. Coxin muita yhtyeitä ovat olleet Duffy”s Nucleus ja The Humblebums. 1980-luvulla hän julkaisi yhteisalbumeja Keith Mansfieldin kanssa.
Therimakhos

Therimakhos (m.kreik. Θηρίμαχος, Thērimakhos, lat. Therimachus) voi viitata seuraaviin antiikin kreikkalaisiin henkilöihin:
Therimakhos (toimi 390 eaa.), spartalainen sotilaskäskynhaltija Lesboksella
Therimakhos (toimi 352 eaa.), taidemaalari ja kuvanveistäjä
Tyranny and Mutation

| Tyranny and Mutation Blue Öyster Cult |
| --- | --- | --- |

Studioalbumin tiedot
 Äänitetty : CBS-studiot, New York 1972
 Julkaistu: 11. helmikuuta 1973
 Tuottaja(t): Murray Krugman Sandy Pearlman
 Tyylilaji: hard rock heavy metal progressiivinen rock
 Kesto: 38.11
 Levy-yhtiö: Columbia Records
Listasijoitukset
  122.
Blue Öyster Cultin muut julkaisut
| Blue Öyster Cult 1972 | Tyranny And Mutation 1973 | Secret Treaties 1974 |
Tyranny and Mutation (levyn kannessa THE BLVE ÖYSTER CVLT: TYRANNY AND MVTATION) on Blue Öyster Cult-yhtyeen toinen studioalbumi. Albumilla yhtyeen musiikki muuntui ensialbumin monipuolisemmasta linjasta enemmän hard / heavy rock-painotteiseksi.
Taustaa

Yhtyeen debyyttialbumin julkaisun jälkeen BÖC kiersi ahkerasti lämmitellen isompia artisteja ja luoden samalla mainetta hienona liveyhtyeenä. Tulevan albumin materiaali sävellettiinkin pääosin tien päällä. Siinä missä ensialbumilla oli vielä kuultavissa vaikutteita yhtyeen juurilta 1960-luvun psykedelis-voittoisesta suuntauksesta, oli uusi materiaali selkeästi raskaampaa ja heavy rock-vaikutteista. Näin yhtye lunasti Columbia Recordsin toiveita, joka halusi BÖC:n olevan "Amerikan vastaus Black Sabbathille".
Albumin tuottivat yhtyeen manageri Sandy Pearlman ja Columbian tuottaja Murray Krugman. Pearlman on myös sanoittanut useita albumin kappaleita ja myös yhtyeen lähipiiriin kuulunut Richard Meltzer sekä runoilija-muusikko Patti Smith vierailevat sanoittajina. Smith seurusteli 1970-luvulla yhtyeen kitaristi-kosketinsoittaja Allen Lanierin kanssa. Sanoitukset käsittelevät yhtyeelle tyypillisesti "mystisiä ja salaperäisiä" ilmiöitä, ja näiden teemojen myötä yhtyeen musiikkia alettiin sanomaan "älylliseksi heavy metaliksi". Yhtyeen jäsenistä varsinkin rumpali Albert Bouchard on ollut tekemässä useita albumin kappaleista. Albumilla kappaleet tulevat ilman varsinaisia taukoja.